
     ROMÂNIA


                                                        JUDEŢUL VRANCEA

        CONSILIUL LOCAL

      AL MUNICIPIULUI FOCŞANI
       HOTĂRÂRE

           Privind constatarea încetării dreptului de administrare al Consiliului Local al Municipiului Focșani asupra Stadioanelor “ Milcov” și  “ Tineretului ”, ca urmare a retragerii  acestuia de către Consiliul Județean Vrancea

         Consiliul local al Municipiului Focsani, judeţul Vrancea, întrunit în şedinţă ordinară:
        Analizând proiectul de hotărâre iniţiat de Primarul Municipiului Focşani Cristi Valentin Misăilă, raportul comun al Direcției de urbanism și autorizări - Serviciul administrarea patrimoniului și al Direcției economice înregistrat la nr. 43832/ 21.06.2017 prin care se propune constatarea încetării dreptului de administrare al Consiliului Local al Municipiului Focșani asupra Stadioanelor “ Milcov” și  “ Tineretului ”, ca urmare a retragerii  acestuia de către Consiliul Județean Vrancea ;
          - văzând avizul favorabil al Comisiei pentru buget şi administraţie publică;   
          -  văzând adresa nr. 8969/ 19.06.2017 înaintată de Consiliul Județean Vrancea și Hotărârea nr. 85/ 31.05.2017 a Consiliului Județean Vrancea;

          -  având în vedere dispozițiile art. 869 din Codul Civil; 

          -  în baza art.36, alin.(1) şi (2) lit.”c” şi în temeiul art.45, alin.(3) din Legea nr.215/2001 privind administratia publică locală, republicată, cu modificările şi completările ulterioare;
HOTĂRĂŞTE :   

           Art. 1. Se constata încetarea dreptului de administrare al Consiliului Local al Municipiului Focșani asupra Stadioanelor “ Milcov” și  “ Tineretului ”, ca urmare a retragerii acestuia de către Consiliul Județean Vrancea prin Hotărârea nr. 85/31.05.2017.
           Art. 2. Se constată încetarea cu data prezentei, a dreptului de administrare al Direcției de Dezvoltare Servicii Publice, asupra Stadioanelor “ Milcov” și                   “ Tineretului ”, drept pentru care Hotărârea Consiliului Local al Municipiului Focșani nr. 94/ 27.04.2004 rămâne fără obiect.  
           Art. 3. Se constată încetarea cu data prezentei, a încredințării în folosință gratuită către Clubul Sportiv Municipal Focșani a Stadionului “Milcov” , drept pentru care art. 1 din Hotărârea Consiliului Local al Municipiului Focșani nr. 130/ 24.04.2007 se modifică și va avea următorul cuprins :

       “ Se aprobă încredințarea în folosință gratuită către Clubul Sportiv Municipal Focșani, aflat în subordinea Consiliului Local al Municipiului Focșani, pe durata funcționării acestuia, a terenului de tenis situat în Focșani – Parcul Bălcescu, aparținând domeniului public al Municipiului Focșani, în vederea desfășurării activității”.

           Art. 4.  Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor și Primarului Municipiului Focşani, care va asigura executarea acesteia prin :
           - Serviciul administraţie publică locală, agricultură ;

           - Direcția de urbansim și autorizări - Serviciul administrarea patrimoniului ;

           - Direcția economică ;

     Și   - Direcția de Dezvoltare Servicii Publice ;

           - Clubul Sportiv Municipal Focșani.
PREŞEDINTE DE ŞEDINŢĂ,

Mihai NEDELCU
                                                                                                       CONTRASEMNEAZĂ,

                                                                                              Secretarul Municipiului Focşani

                                                                                                       Eduard Marian Corhană
Municipiul Focşani, 29 iunie 2017
Nr.    234   
� EMBED CorelDraw.Graphic.15  ���








[image: image3.emf]_1476188800.unknown

